**Abanca**, ABANCA Corporación Bancaria S.A. é un banco con sede en Galicia. Creouse no 2011 tras a "bancarización" da caixa de aforros de NovaCaixaGalicia. Opera nas comunidades autónomas de Galicia e Asturias e noutras partes de España e Portugal. Ten oficinas bancarias no Reino Unido, Francia, Suíza, o Brasil, Venezuela, Panamá, México e os Estados Unidos. Opera baixo o nome de Abanca dende o 27 de xuño de 2014, substituíndo á anterior marca Novagalicia Banco.

Historia
--------

Anuncio de Abanca na Coruña.
Anuncio de Abanca ó lado da Sede Afundación na Coruña.
En abril de 2014, Banesco, foi o vencedor da poxa de NCG Banco a través de Banco Etcheverría. Pagou 1000 millóns de euros por unha entidade rescatada con 9000 millóns do erario público que nunca foron recuperados.

A empresa anunciou que suprimiría a marca Novagalicia Banco e se substituiría por unha nova. O 26 de xuño de 2014, a nova marca Abanca foi presentada en Santiago de Compostela. O 27 de xuño de 2014, a marca comercial Novagalicia Banco foi substituída pola marca Abanca.

Está previsto que as oficinas de Banco Etcheverría pasen a operar tamén baixo a marca Abanca. A marca Banco Etcheverría podería quedar para banca privada a partir do próximo ano.

Características
---------------

Abanca é «*un nome en galego, para un banco con alma de caixa que nace co obxectivo de merecer servir ós galegos*», en palabras de Juan Carlos Escotet, presidente de Banesco. Co azul e o branco como cores predominantes, a nova marca do banco galego vai acompañada dun lema, "Sentir Común", «*que aglutina tódolos valores do novo banco que nace con esta marca: a responsabilidade, a confianza, a calidade, a sinxeleza, a innovación*».

Desde a súa adquisión o banco non deixou de acumular beneficios, ao tempo que reducia as súas oficinas, deixando sen servizo amplas zonas de Galiza. Desde a súa creación o banco relega o galego a un uso testemuñal. A xunta de Galiza autorizou a empresa a creación dunha universidade privada.

Galería de imaxes
-----------------

* Sucursal de Abanca en Santa Cristina de Cobres.Sucursal de Abanca en Santa Cristina de Cobres.
* Oficina de Abanca na Coruña.Oficina de Abanca na Coruña.
* Oficina de RibadeoOficina de Ribadeo

Notas
-----

1. 1 2  "Abanca culmina el cambio de imagen corporativa" *La Región*, 27/6/2014 *(en castelán)*.
2. ↑  "O venezolano Banesco queda cos restos das caixas galegas". *Praza Pública*. 2013-12-18. Consultado o 2022-08-25.
3. ↑  "Banesco suprimirá la marca Novagalicia" Arquivado 29 de novembro de 2014 en Wayback Machine. finanzasdigital.com 9/4/2014
4. 1 2  "Nace Abanca, «un banco para Galicia»" ABC, 26/6/2014 *(en castelán)*.
5. ↑  "Banco Etcheverría y Novagalicia Banco serán 'Abanca'" ileon.com *(en castelán)*.
6. 1 2  Cita orixinal en castelán, tradución da Galipedia.
7. ↑  Diario, Nós (2022-02-02). "Abanca gañou 323,3 millóns de euros en 2021 e recupera valores previos á Covid". *Nós Diario*. Consultado o 2022-08-25.
8. ↑  Diario, Nós (2021-11-04). "Abanca fechou medio cento de sucursais na Galiza no último ano". *Nós Diario*. Consultado o 2022-08-25.
9. ↑  "Abanca e o galego". *Praza Pública*. 2015-01-04. Consultado o 2022-08-25.
10. ↑  Diario, Nós (2021-07-13). "A universidade de Abanca supera o seu último trámite". *Nós Diario*. Consultado o 2022-08-25.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Abanca Modificar a ligazón no Wikidata*** |

### Outros artigos

* NCG Banco
* Novagalicia Banco

### Ligazóns externas

* Páxina web de Abanca
* Páxina web de Abanca Corporación BancariaArquivado 09 de xaneiro de 2016 en Wayback Machine.